Muhammad Ali

**Muhammad Ali** (sq: **Muhamed Ali**, i lindur **Cassius Marcellus Clay, Jr. **më 17 janar 1942 në Louisville, ShBA - 3 qershor 2016) ishte një boksier profesional amerikan, ai konsiderohet si një ndër boksierët më të mëdhejnë në kategorinë e rëndë. Një figurë kontroverze gjatë fillimit të karrierës, Ali është sot i njohur jo vetëm për aftësitë e tija në ring por edhe për vlerat që ai mbështeti: lirinë fetare dhe drejtësinë racore. Konsiderohet një ndër figurat më të njohura të sportit në 100 vitet e fundit. Vetëm në moshën 22 vjeçare arriti të bëhej kampion i botës në peshat e rënda, në vitin 1964 duke fituar ndaj Sonny Listonit. Pak pas asaj ndeshjeje ai u konvertua në Islam.

Ai ishte aktiv prej vitit 1960 deri 1967 dhe prej 1970 deri 1981. Gjatë karrierës arriti të bëhet boksieri më i mirë në kategorinë e tij dhe llogaritur sipas pikëve është boksieri më i mirë i të gjitha kohërave me 1,971 pikë. Nga 61 ndeshje boksi ai ka arritur 56 fitore (36 me nokaut) dhe 5 humbje. Muhammad Ali ndërroi jetë në një spital të Arizonas në 3 qershor 2016.

## Kalimi në Islam 
Pas ndeshjes më 25 shkurt të vitit 1964 me boksierin Sonny Liston në kategorinë e rëndë për Titullin Botërorë gjer në atë kohë i njohuri *Cassius Clay* e ndërroi emrin e tij fillimisht në *Muhammad X* e pastaj në Muhammad Ali  me të cilin do të njihet gjat gjithë jetës së tijë të më vonshme. Me këtë ai dëshmoi kalimin e tij publik në Islam. Për këtë vendim ndikim të madh kishte miku i tij i ngushtë Malcolm X.

## Marrja e licensës për boksim 
Nga viti 1967 gjer në vitin 1970 për tri vite me radh iu mor licensa e boksimit për shkak të refuzimit dhe protestës së tijë që të shkonte në luftë në Vietnam.

## Jeta personale
Muhammedi u martua katër herë dhe ka nëntë fëmijë: shtatë vajza dhe dy djem. Për herë të parë, ai u martua më 14 gusht 1964 me Sonji Roi, por u divorcuan më 10 janar 1966. Më 17 gusht 1967, ai u martua me Belinda Boyd. Më vonë, ajo u knovertua në Islam dhe e ndryshoi emrin e saj në "Khalilah Ali". Ata kishin katër fëmijë: Maryum, binjakët Jamillah and Rasheda dhe Muhammed Ali, Jr..

Më 1977, ai u martua me Veronica Porsche. Ata kishin një vajzë me emrin Lejla Ali. Muhammedi dhe Porsche u divorcuan në vitin 1986.

Më 19 nëntorë 1986, ai u martua me Yolanda "Lonnie" Williams, ku më vonë Lonnie konvertohet në Islam.

## Statistikat 
## Citate 
* Vitet janë çfardo që mendon se janë. Je i vjetër aq sa mendon se je.
* Fluturo si flutur, thumbo si bletë. 
* Frazier është aq i shumtuar aq sa duhet t'i dhuroj fytyrën e tijë *US Bureau of Wild Life* (sq.: Byroja Amerikane për Jetë të Egër). 
* Jam astronaut i boksit. Joe Louis dhe Dempsey ishin vetëm xhet pilotë. Unë jamë në botën time. 
* Besoj në fenë Islame. Besoj në All-llahun dhe paqen.
* E urreja çdo minutë të trajnimit, por thoja:"Mos u dorzo. Vuaj tash dhe jeto pjesën e mbetur të jetës si kampion."
* Kam me e rrah aq keq sa do ti duhet mbathëse këpucësh që ta fus kapelën në kokë. 
* Dashuria është rrjetë që i kap zemrat si peshqit.
* Lufta ime më e fortë ishte me gruan time të parë.

## Shih edhe 
* Top 50 boksierët e të gjitha kohërave - kategoria e rëndë
* Boksi
* Malcom X

## Lidhje të jashtme 
* MetaCafe - Video kollazh -